CELEX: E2003P0004
Language: fi
Date: 2003-12-19 00:00:00
Title: EFTAn valvontaviranomaisen 19 päivänä joulukuuta 2003 Norjan kuningaskuntaa vastaan nostama kanne (Asia E-4/03)

Avis juridique important

|

E2003P0004

EFTAn valvontaviranomaisen 19 päivänä joulukuuta 2003 Norjan kuningaskuntaa vastaan nostama kanne (Asia E-4/03)  

Virallinen lehti nro C 051 , 26/02/2004 s. 0004 - 0004

EFTAn valvontaviranomaisen 19 päivänä joulukuuta 2003 Norjan kuningaskuntaa vastaan nostama kanne (Asia E-4/03)(2004/C 51/05)EFTAn valvontaviranomainen on nostanut 19 päivänä joulukuuta 2003 EFTAn tuomioistuimessa kanteen Norjan kuningaskuntaa vastaan. EFTAn valvontaviranomaisen asiamiehinä kanteen esittivät osastopäällikkö Niels Fenger sekä käsittelijä Arne Torsten Andersen, jotka toimivat oikeus- ja hallintoasioiden osastolla osoitteessa Rue de Trèves 74, B-1040 Bryssel.Kantaja pyytää, että tuomioistuin1. julistaisi, että Norja on laiminlyönyt Euroopan talousalueesta tehdyn sopimuksen liitteessä II olevan XIX luvun 1 kohdassa mainitun säädöksen (teknisiä standardeja ja määräyksiä koskevien tietojen toimittamisessa noudatettavasta menettelystä 22 päivänä kesäkuuta 1998 annettu Euroopan parlamentin ja neuvoston direktiivi 98/34/EY, sellaisena kuin se on muutettuna ja mukautettuna ETA-sopimuksen pöytäkirjassa N:o 1) 8 artiklan mukaiset velvoitteensa hyväksymällä 28 päivänä elokuuta 1998 rahapelien tyyppihyväksyntää koskevan asetuksen N:o 853 (Forskrift av 28. august 1998 nr. 853 om typegodkjenning av gevinstautomater) ilmoittamatta asetuksesta sen valmisteluvaiheessa EFTAn valvontaviranomaiselle, sekä2. määräisi Norjan kuningaskunnan maksamaan oikeuskäsittelystä aiheutuvat kustannukset.Oikeusperusta ja taustatiedot sekä kanteen tueksi esitetyt oikeusseikkoja koskevat väitteet:- Teknisiä standardeja ja määräyksiä koskevien tietojen toimittamisessa noudatettavasta menettelystä 22 päivänä kesäkuuta 1998 annetun Euroopan parlamentin ja neuvoston direktiivin 98/34/EY, sellaisena kuin se on muutettuna (jäljempänä "säädös"), 8 artikla velvoittaa Norjan ilmoittamaan EFTAn valvontaviranomaiselle välittömästi teknisiä määräyksiä koskevat ehdotukset.- Säädöksen 8 artiklassa mainittuja erikoistapauksia lukuun ottamatta säädöksen 9 artiklassa edellytetään, että EFTA-valtioiden on lykättävä teknisten määräysten antamista kolmella kuukaudella siitä päivästä alkaen, jolloin niistä on ilmoitettu EFTAn valvontaviranomaiselle.